
Vadovaudamasi Lietuvos Respublikos vietos savivaldos įstatymo 6 straipsnio 1 dalies 19 punktu, Lietuvos Respublikos teritorijų planavimo įstatymo 6 straipsnio 2 dalimi, 7 straipsnio 5 dalies 1 punktu, 21 straipsnio 2 dalies 2 punktu, 30 straipsnio 2 ir 8 dalimis, Lietuvos Respublikos geriamojo vandens tiekimo ir nuotekų tvarkymo įstatymo Nr. X-764 2, 3, 6, 9, 10, 12, 16, 20, 21, 22, 23, 32, 33, 34, 35, 38 straipsnių ir dešimtojo skirsnio pavadinimo pakeitimo ir įstatymo papildymo 341, 351  straipsniais ir priedu įstatymo 21 straipsnio 3 dalimi, Lietuvos Respublikos geriamojo vandens tiekimo ir nuotekų tvarkymo įstatymu, Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ patvirtintomis Geriamojo vandens tiekimo ir nuotekų tvarkymo infrastruktūros plėtros planų rengimo taisyklėmis, Birštono savivaldybės teritorijos bendrojo plano keitimu, patvirtintu Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“, atsižvelgdama į 2021 m. gegužės 31 d. Vyriausybės atstovų įstaigos Vyriausybės atstovas Kauno ir Marijampolės apskrityse raštą NR. S2-101(5.13E),  n u s p r e n d ž i a:
1. Pradėti Birštono savivaldybės teritorijos bendrojo plano dalies Birštono savivaldybės teritorijos vandens tiekimo ir nuotekų tvarkymo infrastruktūros specialiojo plano, patvirtinto Birštono savivaldybės tarybos 2010 m. balandžio 23 d. sprendimu Nr. TS-81 „Dėl Birštono savivaldybės teritorijos bendrojo plano dalies Birštono savivaldybės teritorijos vandens tiekimo ir nuotekų tvarkymo infrastruktūros specialiojo plano“ keitimą. 
2. Nustatyti planavimo tikslus: 
2.1. nustatyti viešojo geriamojo vandens tiekimo ir nuotekų tvarkymo aglomeracijos teritorijas; 
2.2. nustatyti viešojo geriamojo vandens tiekimo ir nuotekų tvarkymo infrastruktūros teritorijas ir plėtros kryptis; 
2.3. nurodyti infrastruktūros plėtros įgyvendinimo etapus (eigą ir eiliškumą) ir finansavimą siekiant, kad visi gyventojai gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir individualiai tvarkyti nuotekas. 
3. Pavesti Birštono savivaldybės administracijos direktoriui organizuoti 1 punkte nurodyto specialiojo plano keitimo procedūras.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

